Zakari 7 Labib sou Entènèt | Tradiksyon monn nouvo a
Jenèz Egzòd Levitik Nonb Detewonòm Jozye Jij Rit 1 Samyèl 2 Samyèl 1 Wa 2 Wa 1 Kwonik 2 Kwonik Esdras Neyemi Estè Jòb Sòm Pwovèb Eklezyas Chante Salomon an Ezayi Jeremi Lamantasyon Ezekyèl Dànyèl Oze Jowèl Amòs Obadya Jonas Miche Nawoum Abakouk Sofoni Aje Zakari Malachi Matye Mak Lik Jan Travay Women 1 Korentyen 2 Korentyen Galat Efezyen Filipyen Kolosyen 1 Tesalonisyen 2 Tesalonisyen 1 Timote 2 Timote Tit Filemon Ebre Jak 1 Pyè 2 Pyè 1 Jan 2 Jan 3 Jan Jid Revelasyon 1 2 3 4 5 6 7 8 9 10 11 12 13 14
Zakari 7​:​1-14
Jewova kondane moun ki pa dwat k ap fè jèn (1-14)
“Èske se pou mwen nou te fè jèn vre?” (5)
“Se pou n aji youn ak lòt yon fason ki montre nou gen lanmou ki fidèl ak mizèrikòd” (9)
7 Nan katriyèm ane rèy wa Dariyis la, Jewova te pale ak Zakari+ nan katriyèm jou nan nevyèm mwa a, sètadi mwa Kislèv*. 2 Moun ki abite Betèl yo te voye Charezè, Regèmelèk ansanm ak mesye l yo al fè siplikasyon pou yo jwenn favè* Jewova. 3 Yo te voye di prèt yo ki te nan kay* Jewova, Chèf lame yo, ansanm ak pwofèt yo: “Èske nou ta dwe kriye nan senkyèm mwa a+ e èske nou ta dwe fè jèn*, jan nou te fè sa pandan yon pakèt ane?” 4 Epi, Jewova, Chèf lame yo, te vin pale avè m ankò, li te di m: 5 “Di tout pèp la ki nan peyi a ansanm ak prèt yo: ‘Lè nou te fè jèn e nou te pase 70 an+ ap kriye nan senkyèm mwa yo ak nan setyèm mwa yo+, èske se pou mwen nou te fè jèn vre? 6 Epi, lè n t ap manje e nou t ap bwè, èske se pa tèt pa nou nou t ap fè plezi? 7 Èske nou pa t dwe obeyi pawòl Jewova te voye pwofèt tan lontan yo vin di nou yo+, lè Jerizalèm ak vil ki ozalantou l yo te gen moun ladan yo toujou e yo t ap viv anpè, epi lè te gen moun ki te rete nan Negèb ak nan Chefela toujou?’” 8 Men pawòl Jewova te di Zakari ankò: 9 “Men sa Jewova, Chèf lame yo, di: ‘Se pou n jije yon fason ki kòrèk e ki dwat+. Se pou n aji youn ak lòt yon fason ki montre nou gen lanmou ki fidèl+ ak mizèrikòd. 10 Pinga nou eksplwate ni vèv yo ni timoun ki pa gen papa* yo+, ni etranje yo+ ni pòv yo+. Pinga nou fè move plan nan kè nou youn kont lòt+.’ 11 Men, moun yo te fè tèt di*+ e yo te fèmen zòrèy yo pou yo pa tande+. 12 Yo te fè kè yo di kou wòch*+, e yo pa t obeyi lwa* ak pawòl Jewova, Chèf lame yo, te bay ansyen pwofèt yo pa mwayen lespri l pou yo te di yo+. Se sa k fè Jewova, Chèf lame yo, te vin fache anpil+.” 13 “Jewova, Chèf lame yo, di: ‘Menm jan yo pa t koute lè m* te rele yo a+, se konsa tou, mwen pap koute yo lè yo rele m+. 14 Mwen fè yon van tanpèt gaye yo nan tout nasyon yo pa t konnen yo+, e peyi a te ret vid lè yo te fin ale, pèsonn pa t pase ladan l oswa retounen ladan l+. Paske, yo te fè bon peyi a vin tounen yon kote ki bay laperèz.’”
^ Gade Apendis B15.
^ Oswa: “al adousi fas”.
^ Oswa: “nan tanp”.
^ Oswa: “ni òfelen”.
^ Oswa: “yo te vire do yo e yo t ap fè kou rèd”.
^ Oswa: “di tankou dyaman”. Se pyè ki pi di ki egziste.
^ Oswa: “obeyi lòd”.
^ Lit.: “li”.
Zakari 7